Tolong jelaskan mengenai Kim Jong-nam dalam bahasa melayu

Kim Jong-nam (Chosŏn'gŭl: 김정남; Hanja: 金正男; 10 Mei 1971–13 Februari 2017) merupakan anak sulung kepada Kim Jong-il, pemimpin agung Korea Utara dari 1994 hingga 2011. Dari sekitar 1994 hingga 2001, beliau dianggap menjadi "pewaris takhta" bapanya dan bakal pemimpin Korea Utara. Setelah menarik perhatian umum dengan kegagalan cubaan memasuki Jepun dengan pasport palsu untuk melawat Tokyo Disneyland pada Mei 2001, Jong-nam telah hilang kepercayaan bapanya.

Mulai  2003, Jong-nam hidup dalam buangan di luar Korea Utara. Adik tirinya Kim Jong-un dipilih menjadi pewaris pada September 2010. Dalam buangan, Jong-nam menjadi terkenal dengan kadang-kadang mengkritik rejim keluarganya serta memperjuangkan pembaharuan untuk negaranya Pada Februari 2017, Kim Jong-nam meninggal di Malaysia akibat apa yang dipercayai sebagai asasinasi dengan racun yang dilakukan oleh beberapa orang perempuan yang disangka ejen Korea Utara. Ketika itu beliau dipercayai melancong dengan memakai nama Kim Chol.